जयपुर। राजधानी की सबसे खूबसूरत और महत्वपूर्ण जेएलएन मार्ग पर गुरुवार को नदी बह उठी। जयपुर की लाइफ लाइन बीसलपुर पाइपलाइन के टूटने से यहां ऐसा फव्वारा छूटा कि तीन घंटे तक बहते इस पानी से करीब पांच किलोमीटर तक पानी ही पानी हो गया। गनीमत है कि यह पानी सर्विस लेन में था। इससे बीच सड़क पर ज्यादा पानी नहीं आया। टूट गया 200 एमएम का एयर वॉल्व-हाईड्रेंट...
यहां जेएलएन मार्ग पर मालवीय राष्ट्रीय प्रौद्योगिकी संस्थान के ठीक बाहर बीसलपुर पाइपलाइन का हाईडेंट यानी एयरवॉल्व के दो टुकड़े हो गए। 200 एमएम यानी करीब नौ इंच के इस हाईड्रेंट के टूटकर जमीन पर गिरने से तेजी से पानी निकलने लगा। देखते-देखते पानी करीब 30 फीट ऊंचाई तक पहुंच गया। यह फव्वारा यहां लगे पेड़ों से भी ऊपर जा रहा था।
पूरी सड़क पर पानी की धारा
पाइपलाइन के एयरवॉल्व के टूटने के साथ ही पूरी सड़क पर पानी ही पानी नजर आने लगा। आने-जाने वाले लोग रुकते रहे, लेकिन मौके पर पहुंची पुलिस ने किसी को भी यहां रुकने नहीं दिया। पानी इतना तेज और ज्यादा निकल रहा था कि वह करीब 5 किलोमीटर दूर तक बह गया।
ढाई घंटे तक नहीं पहुंचे अफसर, पहुंचे तो उपकरण नहीं
जब यह वॉल्व टूटकर नीचे गिरा। मीडिया पहुंचा, पब्लिक की भीड़ लगी, पुलिस पहुंची, लेकिन जलदाय विभाग के अफसर नहीं पहुंचे। अफसर पहुंचे करीब ढाई घंटे बाद। इसके बाद वे कर्मचारियों को फोन करते रहे। साथ आए अपने सबऑर्डिनेट पर झल्लाते रहे। डांट-डपट करते रहे। कहां गए सारे। आ क्यों नहीं रहे। बड़ी फजीहत हो रही है। पानी बह गया है। रुकेगा कैसे। इतना टाइम लगता है क्या? कुछ इसी तरह के सवाल-जवाब वे फोन पर या साथ आए जूनियर अफसर-इंजीनियर से कहते रहे।
यानी ढाई से तीन घंटे बाद एक-एक कर इंजीनियर-कर्मचारियों के आने का सिलसिला शुरू हुआ। फिर वही लापरवाही सामने दिखी। कर्मचारी आ गए, लेकिन उपकरणों की गाड़ी अभी तक नहीं पहुंची थी। इसे आने में चार घंटे लग गए। इसके बाद टूटे वॉल्व को गिराकर हटाया गया। दूसरा लगाया गया।
अगली स्लाइड में जानिए क्या है मामला
फोटो राजेश कुमावत
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva